Չեզոքացում

Չեզոքացումը միջազգային համաձայնագրերով սահմանված հատուկ ռեժիմ է, որով բացառվում է այս կամ այն պետության տերիտորիայի որոշակի հատվածի օգտագործումը ռազմական նպատակներով։ Չեզոքացված տերիտորիայում արգելվում է տեղադրել օտարերկրյա ռազմական բազաներ, պահել զինված ուժեր կամ ստեղծել ամրություններ։ Ի տարբերություն մշտական չեզոքության, չեզոքացման դեպքում ռազմական բախումներին մասնակցելու, խմբավորումներին հարելու պետության իրավունքն ամբողջովին չի բացառվում։ Հաճախ զուգորդվում է տերիտորիայի ապառազմականացմամբ։ Չեզոքացումը և ապառազմականացումը կիրառվել են նաև պատմական Հայաստանում։ Այսպես Մարաստանի հետ կնքած պայմանագրով Երվանդ Ա թագավորը պարտավորվել է վերացնել իր ամրոցները։

Ռազմագիտություն